SPIS SMART-FOREDRAG – SUNN IDRETT v/Frida 17.10.2017, TERNINGEN ARENA

Sunn idretts mål er at unge idrettsutøvere skal:
-være selvstendige og trygge i sitt eget idrettsprosjekt
-ha kunnskap om hvordan vekst og utvikling åvirker prestasjonsfremgang
-bli trygge på hvilke råd som er riktig innen idrettsernæring
-vite hva slags mat om kreves for å tåle mye trening og for å holde seg frisk
-oppleve glede og trivsel rundt mat og måltider
-vite at mennesket og helsen alltid kommer foran prestasjon

Hva skaper en god utøver?
-talent (på forskjellige måter)
-optimal trening
-motivasjon og trivsel
-fravær av sykdom og skader
-kosthold (spise nok og riktig)
-restitusjon
-utstyr
-utviklingsorientert: hva kan jeg gjøre bedre?

Husk bullshit-filteret! Hva er egentlig et godt råd?
Vekst og utvikling – utviklingstrappa (med ulike trappetrinn) – ingen snarvei til fremgang/toppen – tålmodighet.
Forskjeller i utvikling: når er man født på året, når kommer man i puberteten, tidlig/sen vekst.
Muskelmasse i prosent av kroppsvekt. Jevnt til puberteten. Guttene får økning etter pubertet, mens jentene får tilbakegang i prosentvis muskelmasse per kilo. Vanlig at jenter i puberteten opplever en periode med stagnasjon og evt. tilbakegang. Din kropp skal følge din utvikling! Tålmodighet vil gi ny fremgang!
Snakk med trener, mamma og pappa om trening, kosthold, kropp, prestasjon og utvikling.
Food is fuel! Mat er drivstoff/bensin!


Hvorfor er kosthold viktig for idrettsutøvere?
Et optimalt kosthold med tilstrekkelig inntak av samtlige næringsstoffer, og samtidig riktig tidspunkt for måltid, gir:
-større treningskapasitet
-raskere og bedre restitusjon
-bedre konsentrasjon
-godt immunforsvar
-bedre helse

Følger av energimangel: jernmangel, lite overskudd, dårlig konsentrasjon (idrett og skole), tap av menstruasjon, tap av testosteron, økt risiko for bekymringstanker, tap av skjelettmasse/økt risiko for brudd/tretthetsbrudd, økt risiko for å bli syk og skadet, tap av muskelmasse, dårlig forbrenning.
Energibalanse gir: fysisk og psykisk overskudd, rask restitusjon, frisk og skadefri, stabil vekt over tid, regelmessig menstruasjon
*Mer trening krever mer mat
*Mer trening krever mer hvile
*Mer trening krever mer søvn
Søvn – hvor viktig er det?: Søvn påvirker psykisk helse, sykdom/skade, skoleprestasjoner, idrettsprestasjonen. 
Hva er din søvntyv? (telefon?, TV?, PC?...)
Gjennomsnittlig søvnbehov: 8-10 timer per natt
Norsk ungdom sover i gjennomsnitt 6,5 timer. Hvor er søvntyvene? Hvordan skal vi få til å prioritere søvn?
Hvis du ikke inntar mat etter trening, vil du restituere deg saktere/dårligere og redusere effekten av selve treningsøkten!
Spis smart – spis variert!
Bensin: grovt brød og korn, poteter, ris og pasta
Beskyttelse: grønnsaker, frukt bær og nøtter
Byggesteiner: fisk, kylling, kjøtt, egg, melk, yoghurt og ost
Motorolje: matfett (margariner og oljer)
+ daglig inntak av tran og KOStilskudd (godis!) en gang i blant
Prøver å få måltidene til å inneholde: bensin, byggesteiner og beskyttelse. 3xB
Spis fire hovedmåltider om dagen + mellommåltider. Maks 3-4 timer mellom måltidene.
Spis mer karbohydrater når du trener mye: brød, havregrøt, kornblanding, potet, pasta, ris, frukt, bær, juice, grønnsaker, smoothies.
Før trening/konkurranse: topp energilageret med karbohydrater og drikk for å sikre væskebalansen.
Under trening og konkurranse: drikk på alle økter, drikk før du blir tørst, innta karbohydrater (svak saft, sportsdrikke, banan, rosiner, brød, energibar) på økter over 1 time.
Etter trening/konkurranse: raskt påfyll av mat og drikke, gjerne innen en halv time. Spis et restitusjonsmåltid dersom det er lenge til neste hovedmåltid: banan/frukt, rosiner, melk og sjokolademelk, smoothie/juice, yoghurt med korn, brødmat. Spis et større måltid innen 1-2 timer.
Anbefalt inntak av frukt/grønnsaker: 5 om dagen – spis en regnbue (frukt/grønt i varierte farger) hver dag!
Litt protein i hvert måltid! De fleste idrettsutøvere har ingen problemer med å få i seg nok proteiner.
Unge utøvere i vekst trenger 2,0 g protein per kg per dag. Dette når man lett ved å spise normalt som brød, melk, kylling, pasta, makrell i tomat, yoghurt m/korn etc. Da veksten er ferdig trenger man 1-1,5 g protein per kg per dag.
Kosttilskudd: Det er lurt å ta tran! Proteintilskudd, eller andre kosttilskudd er unødvendig. 
MatGLEDE og trivsel rundt matbordet er lurt! Lag gjerne mat sammen med andre, prøve nye oppskrifter, ha ro rundt matbordet, ta deg god tid til å spise, nyt maten, gjør litt forskjell på hverdag og helg.
Kokeboka SPIS SMART: Kokebok for unge idrettsutøvere. Kan kjøpes på nettet: 127 kroner hos www.adlibris.com.
Dagens viktigste budskap:
[bookmark: _GoBack]- La troen på deg selv og ditt eget idrettsprosjekt
- La din kropp følge din utvikling! Vær tålmodig og tenkt langsiktig rundt vekst, utvikling og prestasjon.
- Tenk enkelt
www.sunnidrett.no. Tlf. 48154444 og chat. E-lærings kurs.

